Komission asetus (EY) N:o 1680/98, annettu 29 päivänä heinäkuuta 1998, korkealaatuista tuoretta, jäähdytettyä tai jäädytettyä naudanlihaa ja jäädytettyä puhvelinlihaa koskevien tariffikiintiöiden avaamisesta ja hallinnoinnista annetun asetuksen (EY) N:o 936/97 ja edellytyksistä luokitella tiettyä jäädytettyä naudanlihaa yhdistetyn nimikkeistön alanimikkeeseen 0202 30 50 annetun asetuksen (ETY) N:o 139/81 muuttamisesta



Virallinen lehti nro L 212 , 30/07/1998 s. 0036 - 0036



KOMISSION ASETUS (EY) N:o 1680/98, annettu 29 päivänä heinäkuuta 1998, korkealaatuista tuoretta, jäähdytettyä tai jäädytettyä naudanlihaa ja jäädytettyä puhvelinlihaa koskevien tariffikiintiöiden avaamisesta ja hallinnoinnista annetun asetuksen (EY) N:o 936/97 ja edellytyksistä luokitella tiettyä jäädytettyä naudanlihaa yhdistetyn nimikkeistön alanimikkeeseen 0202 30 50 annetun asetuksen (ETY) N:o 139/81 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon korkealaatuista tuoretta, jäähdytettyä tai jäädytettyä naudanlihaa ja jäädytettyä puhvelinlihaa koskevien tariffikiintiöiden avaamisesta ja hallinnoinnista 27 päivänä toukokuuta 1997 annetun komission asetuksen (EY) N:o 936/97 (1), sellaisena kuin se on viimeksi muutettuna asetuksella (EY) N:o 1299/98 (2), ja erityisesti sen 7 artiklan 2 kohdan, ottaa huomioon naudanliha-alan yhteisestä markkinajärjestelystä 27 päivänä kesäkuuta 1968 annetun neuvoston asetuksen (EY) N:o 805/68 (3), sellaisena kuin se on viimeksi muutettuna asetuksella (EY) N:o 2634/97 (4), ja erityisesti sen 9 artiklan 2 kohdan, sekä katsoo, että Uusi-Seelanti on nimennyt uuden aitoustodistuksen antavan toimielimen; näin ollen on syytä muuttaa asetuksen (EY) N:o 936/97 liite II, komission asetuksen (ETY) N:o 139/81 (5), sellaisena kuin se on viimeksi muutettuna asetuksella (EY) N:o 1299/98, mukainen alennetuin tullein tapahtuva tietyn naudanlihan tuonti edellyttää kyseessä olevan maan antaman aitoustodistuksen esittämistä; on syytä saattaa ajan tasalle Uuden-Seelannin aitoustodistuksen antavan toimielimen nimi ja osoite, on syytä yhdenmukaistaa asiaa koskevassa sääntelyssä menettely, jolla aitoustodistuksen antavia toimielimiä koskevaa luetteloa voidaan mahdollisesti tarkastella uudelleen, ja tässä asetuksessa säädetyt toimenpiteet ovat naudanlihan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (EY) N:o 936/97 liitteessä II ilmaisu "New Zealand Meat Producers Board" ilmaisulla "New Zealand Meat Board". 2 artikla Muutetaan asetus (ETY) N:o 139/81 seuraavasti: 1. Korvataan 5 artiklan 2 kohta seuraavasti: "2. Komissio voi tarkastella luetteloa uudelleen, jos aitoustodistuksen antavaa toimielintä ei enää tiedetä tai jos se ei täytä sille määrättyjä velvoitteita tai jos tilalle nimetään uusi toimielin." 2. Korvataan liitteessä II ilmaisu "New Zealand Meat Producers Board" ilmaisulla "New Zealand Meat Board". 3 artikla Tämä asetus tulee voimaan 1 päivänä syyskuuta 1998. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 29 päivänä heinäkuuta 1998. Komission puolesta Franz FISCHLER Komission jäsen (1) EYVL L 137, 28.5.1997, s. 10 (2) EYVL L 180, 24.6.1998, s. 6 (3) EYVL L 148, 28.6.1968, s. 24 (4) EYVL L 356, 31.12.1997, s. 13 (5) EYVL L 15, 17.1.1981, s. 4